احنا عايشين ليه ! لو بس نستبعد تفسير الشيوخ المتكرر لآية ( وما خلقت الجن والإنس.. ) هتكون الإجابة ايه ،الداعى للإستمرار في ظلم وقهر ومآسى ! طب حتي ايه الدافع الي يخليك تغير مثلا تنجح وتتقدم بتعب طبعا ! ولو قلنا الآخره والجنة وده زي امتحان بس مختلف ازاي نوفق بين الدنيا والآخره وكل واحد ليه ميزان !! MD SH
دي مش إجابة الشيوخ ، دا كلام ربنا ، واللي عاوز يستبعده يروح يجيب لنا إجابة من حد تاني غير ربنا بقا :)  الله يقول : "هو الذي خلق الموت والحياة ليبلوكم أيكم أحسن عملًا"  إحنا عايشين عشان إحنا في الحقيقة قدامنا فترة اختبار مؤقتة ، الفترة دي ربنا فتح لنا فيها أبواب كثيرة من الخير ، وأبواب كثيرة من البلاء ، وكل واحد وعمله بقا ، ومفيش أسهل من التوفيق بين الدنيا والآخرة ، بأن إحنا نخلي همنا هم الآخرة ، قال رسول الله - صلى الله عليه وسلم - : (من كانت الآخرة همه جعل الله غناه في قلبه وجمع له شمله وأتته الدنيا وهي راغمة، ومن كانت الدنيا همه جعل الله فقره بين عينيه وفرق عليه شمله ولم يأته من الدنيا إلا ما قدر له) سهل جدًا نكون ناجحين في الدنيا ، وسالمين في الآخرة ، بس لو فكرنا صح.